Marianne Takle

Marianne Takle (født 1964) er en norsk statsviter med doktoravhandling om tysk innvandringspolitikk og postdoktorarbeid om innvandrerorganisasjoner i Oslo. Takle er ansatt som forskningsleder ved Velferdsforskningsinstituttet NOVA, i seksjon for helse og velferd og deltar i gruppen for migrasjon og transnasjonalitet.

Etter at Takle ble ansatt ved NOVA har hun forsket på sammenhengen mellom velferd og migrasjon på lokalt, nasjonalt og europeisk nivå. Takle har vært gjesteforsker ved POLIS, University of Cambridge (høsten 2010) og ved Europa-Kolleg Hamburg (høsten 2014).

Forskningsprosjekter 

 Bærekraftige europeiske velferdssamfunn: Nye sammenhenger mellom velferds- og klimapolitikk
 Solidaritet i europeiske samfunn: myndiggjøring, sosial rettferdighet og medborgerskap (SOLIDUS)
 Sekundærbevegelser i Europa – Hensikten med dette prosjektet var å analysere dublinforordningens betydning for sekundærbevegelser av tredjelandsborgere i Europa.
 Innvandrerorganisasjoner i Oslo - deltakelse i lokalt demokrati

Referanser 

Norske forskere
Norske statsvitere
Personer tilknyttet Velferdsforskningsinstituttet NOVA
Fødselsdato ikke oppgitt